b'\n_START_ARTICLE_\nAalborg Letbane\n_START_SECTION_\nTidligere planer for h\xc3\xb8jklasset kollektivt trafik i Aalborg\n_START_PARAGRAPH_\nI forbindelse med Trafik og Milj\xc3\xb8handlingsplanen fra 1998 indledte Aalborg Kommune arbejdet med nye l\xc3\xb8sninger for den kollektive trafik. Sammen med Trafikministeriet blev der i Infrastrukturplanen fra \xc3\xa5r 2000 skitseret en n\xc3\xa6rbane, som i dag er en realitet._NEWLINE_En vision for et alternativt sporbundet system i andre korridorer med h\xc3\xb8j s\xc3\xb8gning til den kollektive trafik blev ogs\xc3\xa5 skabt. F\xc3\xb8rste skridt i denne retning blev taget med indf\xc3\xb8relsen af Metrobusnettet i forbindelse med overgangen til en ny Kollektiv Trafikplan i 2004. Konceptet var her \xe2\x80\x9dT\xc3\xa6nk sporvogn \xe2\x80\x93 K\xc3\xb8r bus\xe2\x80\x9d. _NEWLINE_I 2008 udgav Region Nordjylland, Aalborg Kommune og Nordjyllands Trafikselskab (NT) i f\xc3\xa6llesskab folde-ren "Letbane i Aalborg \xe2\x80\x93 en vision for udviklingen af den kollektive trafik", hvori de nordjyske tanker om en letbane som en del af den fremtidige kollektive trafik blev pr\xc3\xa6senteret. _NEWLINE_Region Nordjylland, NT og de nordjyske kommuner i udarbejdede 2010 en f\xc3\xa6lles vision "Fremtiden k\xc3\xb8rer p\xc3\xa5 skinner", som beskriver en sammenh\xc3\xa6ngende transportpolitik. I tr\xc3\xa5d med Folketingets "Aftaler om en gr\xc3\xb8n transportpolitik" fra 2009 s\xc3\xa6ttes fokus p\xc3\xa5 attraktive h\xc3\xb8jklassede trafikl\xc3\xb8sninger, der bidrager til det gode byliv og sikrer hensynet til milj\xc3\xb8 og klima. _NEWLINE_Med Aalborg som regionens kraftcenter er den kollektive trafik i Aalborg s\xc3\xa6rlig vigtig. I forhold til den \xc3\xb8nskede fremtidige udvikling, er det vigtigt at indt\xc3\xa6nke h\xc3\xb8jklassede kollektive trafikl\xc3\xb8sninger, der sikrer en b\xc3\xa6redygtig udvikling b\xc3\xa5de milj\xc3\xb8m\xc3\xa6ssigt, socialt og \xc3\xb8konomisk \xe2\x80\x93 i byen og i oplandet. Den kollektive trafik skal v\xc3\xa6re attraktiv for de, som bor og arbejder i byen Aalborg, og for de som bor udenfor Aalborg og rejser til byen i forbindelse med arbejde og andre g\xc3\xb8rem\xc3\xa5l.\n_START_SECTION_\nAalborg Universitet og det kommende Universitetshospital\n_START_PARAGRAPH_\nAalborg Universitet er med sine mange studerende et af de helt store trafikm\xc3\xa5l i Aalborg. En stor del af de studerende bor i midtbyen og transporterer sig hver dag til universitet med den kollektive trafik. De senere \xc3\xa5r er der blevet flere og flere studerende p\xc3\xa5 universitetet, og det \xc3\xa5rlige passagertal ligger nu p\xc3\xa5 ca. 2,5 mio. p\xc3\xa5stigninger. Dermed er kapacitetsgr\xc3\xa6nsen i myldretiden for busserne i Universitetskorridoren n\xc3\xa5et._NEWLINE_Region Nordjylland har f\xc3\xa5et tildelt midler til at opf\xc3\xb8re et nyt universitetshospital ved siden af universitetet i det \xc3\xb8stlige Aalborg. Sygehusfunktionerne fra det eksisterende Aalborg Sygehus Syd og Aalborg Sygehus Nord skal samles i en ny enhed lokaliseret t\xc3\xa6t p\xc3\xa5 de medicinske og sundhedsfaglige uddannelser. Byggeriet af hospitalet p\xc3\xa5 Postg\xc3\xa5rden forventes igangsat i l\xc3\xb8bet af 2013 med henblik p\xc3\xa5 etapevis ibrugtagning fra og med 2017. Det nye Universitetshospital forventes at f\xc3\xa5 et bygningsareal p\xc3\xa5 ca. 200.000 m2, og vil blive arbejdsplads for omkring 5.000 medarbejdere. _NEWLINE_Opf\xc3\xb8relsen af Universitetshospitalet forventes at medf\xc3\xb8re en v\xc3\xa6sentlig stigning i antallet af p\xc3\xa5stigninger i den kollektive trafik i korridoren mellem hospitalet og midtbyen. I notatet \xe2\x80\x9dtrafikale konsekvenser af et nyt universitetssygehus i Aalborg\xe2\x80\x9d er der redegjort for den fremtidige trafikudvikling som f\xc3\xb8lge af opf\xc3\xb8relsen af universitetshospitalet. Notatet er bestilt af Region Nordjylland i forbindelse med de forberedende arbejder til Universitetshospitalet._NEWLINE_Busserne i korridoren er i dag allerede fyldt til bristepunktet i myldretiden og har sv\xc3\xa6re fremkommelig-hedsproblemer. En letbane vil afhj\xc3\xa6lpe disse fremtidige problemer for den kollektive trafik og sikre en p\xc3\xa5lidelige og effektiv transport til og fra universitetet og det kommende sygehus. Dette vil v\xc3\xa6re til gl\xc3\xa6de for b\xc3\xa5de patienter, bes\xc3\xb8gende og de ansatte p\xc3\xa5 sygehuset.\n_START_SECTION_\nByudvikling\n_START_PARAGRAPH_\nGennem de senere \xc3\xa5r er der sket en markant udvikling i Aalborg. Der er investeret mange milliarder kroner i nye offentlige og private projekter indenfor kultur, fritid, erhverv, handel, boliger, teknisk infra-struktur, sundhed og uddannelse. Investeringerne er koncentreret indenfor det geografiske omr\xc3\xa5de: V\xc3\xa6kstaksen._NEWLINE_En stor del af befolkningen har i dag en t\xc3\xa6t tilknytning til v\xc3\xa6kstaksen og i fremtiden vil antallet stige i forbindelse med, at nye virksomheder kommer til og boligomr\xc3\xa5der udbygges. Derfor har service of in-frastruktur h\xc3\xb8j prioritet i v\xc3\xa6kstaksen. S\xc3\xa6rligt den kollektive transport kan blive styrket ved at anl\xc3\xa6gge en letbane som underst\xc3\xb8tter aksen. Den h\xc3\xb8je koncentration af arbejdspladser indenfor aksen og boliger langs aksen kan sikre det n\xc3\xb8dvendige passagergrundlag. _NEWLINE_En letbane vil virke som en katalysator for byens udvikling og underst\xc3\xb8tte Aalborg Kommunes planstrategi med fokus p\xc3\xa5 udvikling af v\xc3\xa6kstaksen. Letbanen vil blive en del af byens identitet._NEWLINE_En letbane er b\xc3\xa5de med til at l\xc3\xb8se problemerne med tr\xc3\xa6ngsel i midtbyen og vil samtidig udvide r\xc3\xa6kkevidden af den offentlige trafik til gavn for hele regionen. Letbanen vil forandre byen. Den vil medvirke til, at Aalborg fremst\xc3\xa5r som en moderne, fremsynet og milj\xc3\xb8venlig by.\n_START_SECTION_\nDet nuv\xc3\xa6rende m\xc3\xa5l er: 1. Etape af Aalborg letbane\n_START_PARAGRAPH_\nEn foranalyse, som belyser alle udviklingsmuligheder for en skinneb\xc3\xa5ren l\xc3\xb8sning, skal v\xc3\xa6re med til at bane vejen for 1. Etape af et h\xc3\xb8jklasset kollektivt trac\xc3\xa9 mellem universitetssygehuset, universitetet og midtbyen. Denne korridor passerer mange uddannelsessteder, koncentrerede boligomr\xc3\xa5der, arbejdspladser og nye udviklingsomr\xc3\xa5der. Allerede i dag er busserne i myldretiden meget fyldte. Kun en h\xc3\xb8jklasset kollektiv trafikal l\xc3\xb8sning vil have kapacitet nok til at kunne opsamle den kommende trafikv\xc3\xa6kst i korridoren. Aalborg Kommune har allerede i dag reserveret arealer, som sikrer en kommende skinneb\xc3\xa5ren h\xc3\xb8jklasset kollektiv trafik \xe2\x80\x93 bl.a. via den nuv\xc3\xa6rende ca. 2 km lange busvej, som g\xc3\xa5r midt igennem universitetsomr\xc3\xa5det og er i gang med at anl\xc3\xa6gge en prioriteret busvej fra Aalborghus Gymnasium til universitetsomr\xc3\xa5det.'